ທ່ານໂອບາມາ ໃຊ້ການກ່າວຄຳປາສັຍ ກ່ຽວກັບສະພາບການ ຂອງປະເທດຊາດ ເພັ່ງເລັງໃສ່ເຣື່ອງເສຖກິດ
ຂ່າວສຳຄັນອື່ນໆ: ພັກຣີພັບລີກັນ ກ່າວຕອບວ່າ ນະໂຍບາຍ ຂອງທ່ານໂອບາມາ ແພງໂພດ; ກອງປະຊຸມນາໆຊາດ ຊອຫາຊ່ອງທາງ ໄປສູ່ການຍຸຕິສົງຄາມ ໃນອັຟການິສຖານ; ເກົ
ປະທານາທິບໍດີ ສະຫະຣັດທ່ານ BARACK OBAMA ໄດ້ ກ່າວຄຳປາສັຍເທື່ອທຳອິດກ່ຽວກັບສະພາບ ຂອງ ປະເທດຊາດ ຕໍ່ຣັຖສະພາ ສະຫະຣັດ ແລະປະຊາຊົນອະເມຣິກັນໂດຍໄດ້ຮຽກຮ້ອງ ໃຫ້ຊາວອະເມຣິກັນ ເອົາຊະນະ ຕໍ່ການຂາດ ຄວາມໄວ້ເນື້ອເຊື່ອໃຈ ໃນຣັຖບານ ແລະດຳ ເນີນງານຮ່ວມກັນເພື່ອແກ້ໄຂເສຖກິດທີ່ໄດ້ຮັບ ຄວາມເສັຽຫາຍຂອງປະເທດ ໃນການຖແລງ ຕໍ່ທັງ 2 ສະພາ ຂອງສະຫະຣັດ ໃນຄືນວັນ ພຸດຜ່ານມານີ້ທ່ານOBAMA ກ່າວວ່າ ທ່ານ ຮູ້ດີວ່າ ສະຫະຣັດ ກຳລັງປະເຊີນກັບ ບັນຫາ ທ້າທ້າຍທີ່ຮ້າຍແຮງ ແລະການຕັດສິນໃຈ ຂອງທ່ານບາງຢ່າງ ແມ່ນບໍ່ໄດ້ຮັບ ຄວາມນິຍົມຊົມຊອບທາງການເມືອງ ແຕ່ທ່ານກ່າວຢຳ ວ່າ ການປ່ຽນແປງແມ່ນບໍ່ງ່າຍເລີຍ ແລະທ່ານຈະສືບຕໍ່ດຳເນີນການຕໍ່ໄປ ທ່ານ OBAMA ຮຽກຮ້ອງໃຫ້ ຣັຖສະພາ ສະຫະຣັດ ສົ່ງຮ່າງກົດໝາຍວ່າດ້ວຍ ວຽກເຮັດງານທຳໄປໃຫ້ ທ່ານ ໂດຍບໍ່ຕ້ອງລ່າຊ້າ ແລະເວົ້າວ່າ ສະມາຊິກຣັຖສະພາ ສະຫະຣັດ ຕ້ອງໄດ້ແກ້ໄຂ ບັນຫາເສຖກິດ ທີ່ຊາວອະເມຣິກັນ ໄດ້ປະສົບມາເປັນເວລາ ຫລາຍໆປີ ແລ້ວນັ້ນ ຂະນະ ດຽວກັນໃນການຖແລງຕອບ ຂອງພັກຣີ ພັບລີກັນ ຕໍ່ຄຳປາສັຍ ກ່ຽວກັບ ສະພາບ ການຂອງປະເທດຊາດຕໍ່ຣັຖສະພາ ແລະ ປະຊາຊົນອະເມຣິກັນຂອງປະທານາທິບໍດີ BARACK OBAMA ນັ້ນ ທ່ານBOB McDONNELL ຜູ້ປົກຄອງ ຣັດເວີຈີເນັຽ ກ່າວວ່າ ຣັຖບານກາງ ກຳລັງພະຍາຍາມທີ່ຈະດຳເນີນການ ຫລາຍໄປໂພດແລະກຳ ລັງສ້າງໜີ້ສິນເພີ້ມຂຶ້ນ ໃຫ້ແກ່ສະຫະຣັດໃນຂັ້ນຕອນດັ່ງກ່າວ ຜູ້ປົກຄອງຣັດ ທີ່ຫາກໍ ສາບານໂຕ ເຂົ້າຮັບຕຳແໜ່ງເມື່ອບໍ່ດົນມານີ້ ຂອງຣັດເວີຈີເຣັຽ ກ່າວວ່າ ຣັຖບານກາງ ສະຫະຣັດບໍ່ຄວນຈະເກັບພາສີ ແລະດຳເນີນການ ເພີ້ມຕື່ມ ທີ່ຈະສ້າງ ຄວາມເສັຽຫາຍ ໃຫ້ແກ່ພວກຄົນຊັ້ນກາງ ທ່ານເວົ້າວ່າ ຖ້າຫາກບໍ່ມີ ການປະຕິຮູບແລ້ວ ການເຕີບໃຫຍ່ຂຍາຍໂຕ ເກີນຂອບເຂດ ຂອງຣັຖບານ ແມ່ນເປັນພັຍ ຂົ່ມຂູ່ ຕໍ່ອິສຣະພາບແລະຄວາມອຸດົມຮັ່ງມີ ຂອງສະຫະຣັດ ໃນການກ່າວເຖິງ ບັນຫາທີ່ ເປັນບໍລິມມະສິດອັນດັບສູງສຸດ ຂອງທ່ານ OBAMA ກໍຄືເຣື່ອງ ຮັກສາ ສຸຂພາບນັ້ນ ທ່ານ McDONNELLເວົ້າວ່າ ຊາວອະເມຣິກັນ ຕ່າງກໍເຫັນພ້ອມ ໃນຄວາມຈຳເປັນ ທີ່ຈະຕ້ອງມີຣະບົບຮັກສາສຸຂພາບ ທີ່ສາມາດຊື້ ແລະຊົມໃຊ້ໄດ້ ພວກຣັຖມົນຕຣີ ອະວຸໂສ ຈາກປະມານ70 ປະເທດ ກຳລັງປະຊຸມກັນ ໃນວັນພະຫັດມື້ນີ້ ທີ່ກຸງລອນດອນ ປະເທດ ອັງກິດເພື່ອສົນທະນາຫາຣື ກ່ຽວກັບການສ້າງ ສະເຖັຽຣະພາບ ໃນອັຟການິສຖານ ແລະພັທ ນາຫລືວາງແຜນຍຸທສາດ ທີ່ຈະນຳໄປສູ່ ການ ຍຸຕິລົງຂອງສົງຄາມ ໃນອັຟການິສຖານ ເປັນ ທີ່ຄາດກັນວ່າ ປະທານາທິບໍດີ ອັຟການິສຖານ ທ່ານ HAMID KARZAIຈະກ່າວຄຳປາສັຍ ຕໍ່ກອງປະຊຸມ ພວກຜູ້ຕາງໜ້າ ຂອງປະເທດ ຕ່າງໆຂະນະທີ່ທ່ານຊອກຫາຊ່ອງທາງ ເພື່ອ ໃຫ້ນາໆຊາດ ສືບຕໍ່ ໃຫ້ການສນັບສນຸນ ຕໍ່ອັຟ ການິສຖານລຸນຫລັງທີ່ໄດ້ ມີການສູ້ຣົບກັນມາ ເປັນເວລາ 8 ປີ ຣັຖມຸນຕຣີ ການຕ່າງປະເທດສະຫະຣັດ ທ່ານນາງ HILLARY CLINTON ເລຂາທິການໃຫຍ່ ອົງການ ສະຫະປະຊາ ຊາດ ທ່ານBAN KI MOON ແລະຜູ້ນຳ ຂອງອົງການນາໂຕ້ ທ່ານ ANDERS FOGH RASMUSSENກໍຈະເຂົ້າຮ່່ວມ ກອງປະຊຸມ ໃນຄັ້ງນີ້ ເປັນທີ່ຄາດກັນວ່າ ກອງປະຊຸມ ດັ່ງກ່າວຈະຕັ້ງເປົ້າໝາຍ ໃນການໂອນກຳລັງ ຮັກສາຄວາມສະງົບ ໃນຫລາຍໆແຂວງ ຂອງອັຟການິສຖານໃຫ້ໄປຢູ່ ພາຍໃຕ້ການຄຸ້ມຄອງ ຂອງຕຳຣວດ ໃນເຂດທ້ອງຖິ່ນພາຍໃນທ້າຍປີນີ້ ເກົາຫລີເໜືອ ກ່າວວ່າ ຕົນໄດ້ ຈັບພົລເມືອງອະເມຣິກັນຄົນນຶ່ງ ທີ່ໄດ້ເດີນທາງ ເຂົ້າໄປໃນ ເກົາຫລີເໜືອ ຈາກຈີນແບບຜິດກົດ ໝາຍ ອົງການຂ່າວສູນກາງ ຂອງທາງການເກົາ ຫລີເໜືອ ລາຍງານວ່າຜູ້ຊາຍທີ່ ບໍ່ໄດ້ລະບຸຊື່ ຄົນນີ້ ໄດ້ຖືກຈັບ ໃນມື້ວັນຈັນຜ່ານມາ ຫຼັງຈາກໄດ້ຂ້າມຊາຍແດນ ເຂົ້າໄປໃນ ເກົາຫລີເໜືອ ແລະວ່າເວລານີ້ ຜູ້ກ່ຽວກຳລັງຖືກສືບສວນຢູ່ ພວກນັກການທູດ ສະຫະຣັດ ກ່າວວ່າເຂົາເຈົ້າບໍ່ຮູ້ເຣື່ອງ ກ່ຽວກັບກໍລະນີ ທີ່ວ່ານີ້ ເກົາຫລີເໜືອກຳລັງກັກຂັງ ຊາວອະເມຣິກັນ ອີກຄົນນຶ່ງໄວ້ ທີ່ໄດ້ຂ້າມຊາຍແດນ ແບບຜິດກົດໝາຍເຂົ້າໄປໃນເກົາຫລີເໜືອກ່ອນໜ້ານີ້ ເຊື່ອກັນ ວ່າ ຜູ້ຊາຍຄົນນັ້ນ ແມ່ນນາຍROBERT PARK ນັກສອນສາສນາທີ່ໄດ້ຖືກຈັບໃນວັນທີ 25 ທັນວາ ຊື່ງຜູ້ກ່ຽວໄດ້ເດີນທາງໄປເກົາຫລີ ເໜືອ ເພື່ອຈະຊັກຊວນ ໃຫ້ຜູ້ນຳ ຂອງເກົາ ຫລີເໜືອທ່ານກິມ ຈົງ ອິລ ປິດຄ້າຍສັພທຸກ ແລະ ອະນຸຍາດໃຫ້ ຊາວເກົາຫລີເໜືອທີ່ທຸກຍາກນັ້ນ ໄດ້ຮັບການຊ່ອຍເຫລືອ ຈາກພາຍນອກ ເຈົ້າໜ້າທີ່ ຈາກ 13 ປະເທດໃນເຂດເອເຊັຽ ຕາເວັນອອກສຽງໃຕ້ ແລະທະນາຄານໂລກ ຮຽກຮ້ອງໃຫ້ມີການດຳ ເນີນຄວາມພະຍາຍາມຮ່ວມກັນ ເພື່ອ ຊ່ອຍ ປົກປັກຮັກສາ ບໍ່ໃຫ້ເສືອສູນພັນ ປະເທດໄທເປັນເຈົ້າພາບ ຈັດກອງປະຊຸມເປັນເວລາ 3 ມື້ ທີ່ເມືອງຫົວຫີນ ຊຶ່ງເປັນເມືອງຕາກອາກາດ ແຄມທະເລ ທີ່ແນໃສ່ ເພື່ອຊັກຊວນ ຣັຖບານ ຂອງປະເທດຕ່າງໆໃຫ້ໃຊ້ຈ່າຍ ເງິນຄຳຫລາຍ ຂຶ້ນ ໃນການປົກປັກ ຮັກສາເສືອ ແລະຕັ້ງເປົ້າໝາຍເພື່ອເພີ້ມຈຳນວນເສືອ ໃຫ້ຫລາຍຕື່ມ ຂຶ້ນ ກ່ອນກອງປະຊຸມເລີ້ມຂຶ້ນໃນວັນພຸດວານນີ້ ອົງການກອງທຶນສັດປ່າ WWF ເຕືອນວ່າ ຈຳນວນເສືອ ທີ່ອາສັຍຢູ່ຕາມທັມມະຊາດ ໃນປ່າດົງພົງພັຍນັ້ນ ໄດ້ຫລຸດລົງ ຢ່າງຫລວງຫຼາຍ ໃນໄລຍະ 100 ປີຜ່ານມານີ້ ຄືຫລຸດຈາກ 100 ພັນໂຕ ລົງມາເຫລືອຢູ່ ປະມານ 3 ພັນ 200ໂຕເທົ່ານັ້ນ ກອງທຶນດັ່ງກ່າວ ເວົ້າວ່າ ຈຳນວນເສືອ ໃນເຂດສາມຫລ່ຽມປາກແມ່ນຳຂອງ ຍັງເຫລືອຢູ່ປະມານ 350 ໂຕ ຈາກຈຳນວນ 1 ພັນ 200 ໂຕ ເມື່ອ 12ປີກ່ອນນັ້ນ ປະທານາທິບໍດີ ທີ່ຖືກໂຄ່ນລົ້ມຂອງຮອນດູຣັສ ທ່ານ MANUEL ZELAYA ໄດ້ອອກເດີນທາງ ໄປລີ້ພັຍ ທີ່ສາທານະຣັດໂດມີນີກັນ 7 ເດືອນ ຫລັງຈາກທ່ານ ໄດ້ຖືກ ໂຄ່ນລົ້ມ ໃນການກໍ່ຣັຖປະຫານທີ່ໄດ້ຮັບການ ໜຸນຫລັງ ຈາກພວກທະຫານຊຶ່ງໄດ້ກໍ່ໃຫ້ເກີດ ວິກິຕການທາງດ້ານການເມືອງໃນຮອນດູຣັສ ນັ້ນ ປະທານາທິບໍດີ ທີ່ຖືກໂຄ່ນລົ້ມ ຂອງຮອນ ດູຣັສໄດ້ເດີນທາງໄປເຖິງ ນະຄອນຫລວງ SANTO DOMINGO ໃນມື້ວັນພຸດວານນີ້ບໍ່ເທົ່າໃດຊົ່ວໂມງ ຫຼັງຈາກ ຝູງຊົນຂນາດໃຫຍ່ ໄປເຕົ້າໂຮມກັນ ທີ່ສນາມບິນໃນນະຄອນຫລວງ TEGUCIGALPA ເພື່ອເບິ່ງທ່ານ ເດີນ ທາງໄປລີ້ພັຍ ທ່ານ ZELAYAໄດ້ອອກເດີນທາງ ໄປລີ້ພັຍ ຢູ່ຕ່າງປະເທດ ບໍ່ດົນຫຼັງ ຈາກ ທ່ານ PORFIRIO LOBOໄດ້ສາບານ ໂຕເຂົ້າຮັບຕຳແໜ່ງ ເປັນປະທານາທິບໍດີ ຄົນໃໝ່ ຂອງຮອນດູຣັສຊຶ່ງທ່ານໄດ້ປະກາດວ່າ ຈະທຳການເຄື່ອນໄຫວ ເພື່ອໃຫ້ຜ່ານພົ້ນ ສະພາບ ການທີ່ວຸ້ນວາຍນັ້ນ ຣັຖບານຊຸດໃໝ່ ຂອງທ່ານ LOBO ໄດ້ເຂົ້າຮັບໜ້າທີ່ແທນຣັຖບານຊົ່ວຄາວ ທີ່ຫລາຍໆປະເທດ ໄດ້ປະຕິເສດ ບໍ່ຍອມຮັບຮູ້ ຫລັງຈາກໄດ້ມີການກໍ່ຣັຖປະຫານ ໂດຍໄດ້ຮັບການໜຸນຫລັງ ຈາກພວກທະຫານ ທີ່ໂຄ່ນລົ້ມ ທ່ານ ZELAYA ເຊີນຟັງຂ່າວລາຍລະອຽດ ໂດຍຄລິກບ່ອນສຽງ